CELEX: 32020R1463
Language: hr
Date: 2020-10-12 00:00:00
Title: Provedbena uredba Vijeća (EU) 2020/1463 od 12. listopada 2020. o provedbi Uredbe (EU) 2018/1542 o mjerama ograničavanja u pogledu širenja i uporabe kemijskog oružja

13.10.2020   
               
               
                  HR
               
               
                  Službeni list Europske unije
               
               
                  L 335/1
               
            
         PROVEDBENA UREDBA VIJEĆA (EU) 2020/1463
         od 12. listopada 2020.
         o provedbi Uredbe (EU) 2018/1542 o mjerama ograničavanja u pogledu širenja i uporabe kemijskog oružja
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2018/1542 od 15. listopada 2018. o mjerama ograničavanja u pogledu širenja i uporabe kemijskog oružja (1), a posebno njezin članak 12.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 15. listopada 2018. donijelo Uredbu (EU) 2018/1542.
                  
               
                     (2)
                  
                  
                     U skladu s člankom 12. Uredbe (EU) 2018/1542 Vijeće je preispitalo popis uvrštenih osoba i subjekata iz Priloga I. toj uredbi. Trebalo bi ažurirati jedan unos na popisu fizičkih i pravnih osoba, subjekata i tijela iz članka 2., kako je naveden u Prilogu I. toj uredbi.
                  
               
                     (3)
                  
                  
                     Prilog I. Uredbi (EU) 2018/1542 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Prilog I. Uredbi (EU) 2018/1542 mijenja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Luxembourgu 12. listopada 2020.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 259, 16.10.2018., str. 12.
         
      
      
         
            PRILOG
            Unos br. 5 na popisu fizičkih i pravnih osoba, subjekata i tijela iz članka 2. pod podnaslovom „A. Fizičke osobe”, kako je naveden u Prilogu I. Uredbi (EU) 2018/1542, zamjenjuje se sljedećim unosom:
            
               
                           Ime
                        
                        
                           Podaci o identitetu
                        
                        
                           Razlozi za uvrštavanje
                        
                        
                           Datum uvrštavanja na popis
                        
                     
                           „5. Said SAID
                        
                        
                           također poznat kao: Saeed, Sa’id Sa’id, 
                           Funkcija: doktor, član Instituta 3000 (također poznat kao Institut 6000) SSRC-a;
                           Spol: muški;
                           Datum rođenja: 11. prosinca 1955.
                        
                        
                           Said Said važna je osoba u Institutu 3000, također poznatom kao Institut 6000, koji je odjel Centra za znanstvene studije i istraživanja (SSRC) nadležan za razvoj i proizvodnju sirijskog kemijskog oružja.
                        
                        
                           21.1.2019.”.